NA kena dronitaki na jaina, na dovu kei na na vuni niu e na noda kuila e i vakaraitaki ni i vurevure ni i lavo e Viti ena gauna ko ya.
E vakamacalataka na veika oqo o Tessa Mackenzie, na marama ni Igiladi ka vakarautaka na droini ni kuila kei Viti eda vakayagataka tiko e na gauna oqou, ni oya na veika e lako mai ena nona vakasama ena nodrau mai biuta vata kei Lady Imthurn bera ni qai tavoci me raica o vuravura ena 10 ni Okotova, 1970.
Me vaka na jaina, na niu, kei na dovu me qaqi me suka ka vurevure ni i lavo ena noda vanua kei ira na lewena.
Na ruve, e vakaraitaka na nona kuila o Ratu Seru Cakobau, e kuria.
Tomana ka kaya ni dua talega na roka rairai vinaka na karakarawa malumu ka me roka ni kuila.
E kaya o Mackenzie ni lailai sara na kuila ena noda vuravura era vakayagataka tiko na roka oqo e vuravura, e kila ga ni vakayagataka tiko na roka karakarawa malumu oqo na matanitu o Viti kei Tuvalu.
E a qai vakasamataka ka cakava e liu o Tessa eso na vakadidike ni bera ni qai biuta yani na nona droini me rairai vakacava na noda kuila.
Me vaka ni marama ni Bolatagane, e via vakamurimuria o koya na kena biu na Union Jack kei na Coat of Arms.
E a yaco mai ki Viti o Tessa Mackenzie e na yabaki 1970, donumaka na kena sa caka tiko na vakavakarau ena gauna oya me sa matanitu tu vakataki koya na noda vanua lomani o Viti.
Sa oti na noda na vakarurugi vua na Ranadi mai Bolatagane ka ra sa na sega ni gole tiko mai na Kovana me ra na mai cicivaka tiko na noda matanitu.
E mai vakayacori na kena soqo oqo, ka sa na vakarewataki vata kei na drotini ni noda vanua. Oqo me i sevu ni kuila ni noda matanitu mai na 1970 me yacova mai na yabaki oqo.
E dua gona vei ira na marama ni valagi oqo o Tessa Mackenzie, e dua e qasenivuli ka rau mai veimaliwai vinaka sara kei na Radini Kovana ena gauna oya o Lady Imthurn.
Ia, e vakaraitakao Uliano Metuisela, na turaga ni Buca ka vakaraitaki vua na i balebale ni kuila, ni nodrau droini na veiwatini qo, e rau sa droinitaka tiko na i vakatakilakila kece ni veimatanitu e na veiliutaki e Viti ka na yacova na i otioti ni matanitu.
E kaya ni yali ga e na droini ni kuila qo na i vakatakilakila ni matanitu nei Ratu Sir Kamisese Mara kei na Metia-Jenerali Sitiveni Rabuka baleta ni rau a sega ni vuaviritaki.
Au kaya sara raica na laione e i vakatakilakila nei Bolatagane.
Qori na gauna eda sa qali tu kina e kea ka tarava mai na niu se vara, oqori na i vakatakilakila ni matanitu nei Timoci Bavadra, ka tarava yani na dovu ka dau valataka voli o Mahendra Chaudhry, ka muria sara yani na ruve ni Soqosoqo Duavata ni Lewenivanua nei Laisenia Qarase.
Au mani tarogi iratou sara se cava e cakava toka na ruve?
Ratou qai sauma mai e sa vuka.
Tomana o Metuisela ka kaya yani ni a vakavukaci vakaukauwa ni sa oti na nona gauna ni veiliutaki.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn eng_Latn eng_Latn